1792

Η παρούσα σελίδα αφορά το έτος 1792 κατά το Γρηγοριανό ημερολόγιο

Γεγονότα 
9 Ιανουαρίου - Υπογράφεται η Συνθήκη του Ιασίου με την οποία τερματίζεται ο Ρωσοτουρκικός πόλεμος για την Κριμαία.
1 Μαρτίου - Ο Φραγκίσκος Β' γίνεται αυτοκράτορας της Αγίας Ρωμαϊκής Αυτοκρατορίας.
16 Μαρτίου - Πυροβολείται ο βασιλιάς Γουσταύος Γ΄ της Σουηδίας. Θα πεθάνει στις 29 Μαρτίου.
29 Μαρτίου - Ο βασιλιάς Γουσταύος Γ΄ της Σουηδίας πεθαίνει αφού πυροβολήθηκε στη Βασιλική Όπερα της Στοκχόλμης 13 ημέρες νωρίτερα. Τον διαδέχεται ο Γουσταύος Δ΄ Αδόλφος της Σουηδίας.
5 Απριλίου - Ο  Αμερικανός πρόεδρος Τζορτζ Ουάσινγκτον ασκεί το δικαίωμα της αρνησικυρίας σε ένα νομοσχέδιο. Πρόκειται για την πρώτη φορά που χρησιμοποιείται αυτή η εξουσία στις Ηνωμένες Πολιτείες.
20 Απριλίου - Η Γαλλία κηρύσσει πόλεμο κατά του "βασιλιά της Ουγγαρίας και της Βοημίας". Έναρξη των πολέμων της Γαλλικής Επανάστασης.
21 Απριλίου - Ο Τιραντέντες, επαναστάτης που ηγήθηκε κινήματος για την ανεξαρτησία της Βραζιλίας, απαγχονίζεται και τεμαχίζεται.
25 Απριλίου - Ο ληστής Νικολά Ζακ Πελετιέ γίνεται ο πρώτος άνθρωπος που εκτελείται στη γκιλοτίνα.
25 Απριλίου - Ο Κλοντ Ζοζέφ Ρουζέ ντε Λιλ συνθέτει τη "Μασσαλιώτιδα" (τον εθνικό ύμνο της Γαλλίας).
17 Μαΐου - Ιδρύεται το Χρηματιστήριο της Νέας Υόρκης.
1 Ιουνίου - Το Κεντάκι γίνεται η 15η πολιτεία των Η.Π.Α.
10 Αυγούστου - Γαλλική Επανάσταση: Έφοδος στο Παλάτι του Κεραμεικού. Ο Λουδοβίκος ΙΣΤ΄ της Γαλλίας συλλαμβάνεται και προφυλακίζεται, ενώ η Ελβετική Φρουρά του σφαγιάζεται από τον παριζιάνικο όχλο.
2 Σεπτεμβρίου - Κατά τη διάρκεια της Γαλλικής Επανάστασης, αφηνιασμένα πλήθη σφαγιάζουν τρεις καθολικούς επισκόπους, περισσότερους από 200 ιερείς, και φυλακισμένους που θεωρούνται βασιλόφρονες.
20 Σεπτεμβρίου - Πόλεμος του Πρώτου Συνασπισμού: Τα γαλλικά στρατεύματα σταματούν την εισβολή των συμμάχων στη Γαλλία, νικώντας στη μάχη του Βαλμί. 
21 Σεπτεμβρίου - Γαλλική Επανάσταση: Η Συμβατική Εθνοσυνέλευση κηρύσσει τη Γαλλία δημοκρατία και καταργεί τη μοναρχία.
22 Σεπτεμβρίου - Αρχίζει ο μήνας Βαντεμιαίρ του πρώτου έτους του Γαλλικού Δημοκρατικού Ημερολογίου.
13 Οκτωβρίου - Τίθεται στην Ουάσινγκτον ο θεμέλιος λίθος του Λευκού Οίκου.
11 Δεκεμβρίου - Γαλλική Επανάσταση: Ο Λουδοβίκος ΙΣΤ΄ της Γαλλίας οδηγείται από τη Συμβατική Εθνοσυνέλευση σε δίκη για προδοσία.

Γεννήσεις 

6 Ιανουαρίου - Απόστολος Αρσάκης, Έλληνας ευεργέτης και πολιτικός
29 Φεβρουαρίου - Τζοακίνο Ροσσίνι, Ιταλός συνθέτης
7 Μαρτίου - Τζον Χέρσελ, Άγγλος μαθηματικός και αστρονόμος
Απρίλιος - Ανδρέας Κάλβος, Έλληνας ποιητής
13 Μαΐου - Πάπας Πίος Θ΄
21 Μαΐου - Γκασπάρ-Γκυστάβ ντε Κοριόλις, Γάλλος μαθηματικός και μηχανικός
21 Ιουνίου - Φέρντιναντ Κρίστιαν Μπάουρ, Γερμανός θεολόγος
10 Ιουλίου - Φρειδερίκος Μάρρυατ, Άγγλος ναυτικός και συγγραφέας
4 Αυγούστου - Πέρσι Σέλλεϋ, Άγγλος ποιητής
13 Αυγούστου - Αδελαΐδα της Σαξονίας-Μάινινγκεν, βασίλισσα του Ηνωμένου Βασιλείου
6 Δεκεμβρίου - Γουλιέλμος Β', βασιλιάς των Κάτω Χωρών
12 Δεκεμβρίου - Αλέξανδρος Υψηλάντης, Έλληνας πρίγκιπας

Θάνατοι 

1 Μαρτίου - Λεοπόλδος Β', αυτοκράτορας της Αγίας Ρωμαϊκής Αυτοκρατορίας
29 Μαρτίου - Γουσταύος Γ', βασιλιάς της Σουηδίας
15 Μαΐου - Μαρία Λουίζα της Ισπανίας, αυτοκράτειρα της Αγίας Ρωμαϊκής Αυτοκρατορίας
18 Ιουλίου - Τζον Πωλ Τζόουνς, ήρωας της Αμερικανικής Επανάστασης
3 Αυγούστου - Ρίτσαρντ Άρκραϊτ, Άγγλος βιομήχανος και εφευρέτης
Καλλίνικος Δ', Πατριάρχης Κωνσταντινουπόλεως
Τούσιας Μπότσαρης, Έλληνας οπλαρχηγός
Χάμκω, μητέρα του Αλή πασά

Έτη